नववर्ष के उत्सवों को देखते हुए खाद्य पदार्थों पर विशेष निगरानी रखें
नववर्ष के उत्सवों को देखते हुए खाद्य पदार्थों पर विशेष निगरानी रखें
भास्कर संवाददाता | शाजापुर
प्रदेश के खाद्य एवं औषधि प्रशासन विभाग ने नव वर्ष के दौरान मनाए जाने वाले उत्सवों में प्रयुक्त होने वाले खाद्य पदार्थों पर विशेष निगरानी रखने के निर्देश दिए हैं। जारी निर्देशों के अनुसार प्रदेश में विभिन्न होटलों, ढाबों और अन्य जगह जहां नववर्ष के उत्सवों के लिए खाद्य पदार्थों का विक्रय किया जा रहा हो ऐसे स्थानों पर मिलावट की रोकथाम के लिए अधिक से अधिक औचक निरीक्षण करने के निर्देश दिए हैं। जिले के खाद्य एवं औषधि प्रशासन विभाग के उपसंचालक को अभियान चलाकर मिलावटी खाद्य पदार्थों को जब्त करने, नमूने लेने आदि के निर्देश दिए हैं। इस दौरान विशेष रूप से खपत होने वाले पदार्थ जैसे दूध एवं दूध से बने पदार्थ, मिठाई, घी, तेल, मसालों, ड्रायफूट, बिस्किट आदि के पैक पर निगरानी रखने के निर्देश दिए हैं।
hin_Deva hin_Deva bho_Deva hin_Deva